Tanimbara eklekto

Tanimbara eklekto (Eclectus riedeli, laŭ kio ankaŭ Eklekto de Riedel) estas specio de papagoj indiĝena de la Tanimbaraj Insuloj, Molukoj (Indonezio). Ĝi estas nekutima en la papagara ordo pro sia ekstrema seksa dimorfismo en la koloroj de la plumaro; la masklo havas plejparte brile smeraldverdan plumaron kaj la ino plejparte brilruĝan plumaron. Joseph Forshaw, en sia libro Parrots of the World (Papagoj de la Mondo), notis, ke la unuaj eŭropaj ornitologoj, kiuj vidis eklektopapagojn, pensis, ke ili apartenas al du apartaj specioj.

Ĝi estas pli malgranda ol la Moluka eklekto. La masklo havas bluetan nuancon sur siaj verdaj vangoj kaj kolo, kaj ĝia vosto havas bordojn per larĝa flava bendo; krome estas ruĝa flugilareo. La ino havas tute ruĝan plumaron, escepte de brilbluaj unuarangaj flugilplumoj, flavaj subvostaj kovriloj kaj larĝa flava bendo kiel bordo de la subvosto ĝis la pugo. Alia trajto de seksa dimorfismo estas la koloro de la bekoj, ruĝega ĉe maskloj, nigreca ĉe inoj. 

Birdobredado
La Tanimbara eklekto troveblas en bestoĝardenoj kaj birdoparkoj en Hispanio kaj Germanio.

Referencoj



 Eksteraj ligiloj 

 BirdLife Species Factsheet
 Honolulu Zoo Article on eclectus parrots
 Information and photographs of ecletus parrots. Land of Vos.
 Information and photographs of eclectus parrots. Eclectus-parrots.com
 Information and species descriptions and photographs of eclectus parrots. Eclectus Group.
 Eclectus researcher Robert Heinsohn's 
 Eclectus photo collection el Drexel University
 sexual selection and ecology

Kategorio:Papagoj
Kategorio:Birdoj de Indonezio